
Fekvő akt

A Fekvő akt c. figuratív festmény egy hason fekvő férfiaktot ábrázol erős rövidülésben. Célom a festék, ezen belül a fehér diszperzit tulajdonságainak kihasználása volt. Próbáltam széles, dinamikus ecsetvonásokat használni, melyek leginkább az absztrakt hátteren láthatóak. A perspektíva jelölése nélkül a háttér álomszerűnek, lebegőnek tűnik. A figurán megpróbáltam a plasztikus, szoborszerű formákat dinamikus ecsetvonásokkal hangsúlyozni. A lábakról lecsorgó vörös festék öntudatlan bibliai utalásként is felfogható, a keresztről levett Krisztusra képzetét kelti.



